CELEX: 31982R3045
Language: el
Date: 1982-11-15 00:00:00
Title: Κανονισμός (EOK) αριθ. 3045/82 τού Συμβουλίου τής 15ης Νοεμβρίου 1982 περί τροποποιήσεως τού κανονισμού (EOK) αριθ. 3247/81 περί τής χρηματοδοτήσεως από τό ΕΓΤΠΕ, Τμήμα Εγγυήσεων, ορισμένων μέτρων παρεμβάσεως, καί ιδίως εκείνων πού συνίστανται στήν αγορά, αποθεματοποίηση καί πώληση γεωργικών προϊόντων από τούς οργανισμούς παρεμβάσεως

Avis juridique important

|

31982R3045

Κανονισμός (EOK) αριθ. 3045/82 τού Συμβουλίου τής 15ης Νοεμβρίου 1982 περί τροποποιήσεως τού κανονισμού (EOK) αριθ. 3247/81 περί τής χρηματοδοτήσεως από τό ΕΓΤΠΕ, Τμήμα Εγγυήσεων, ορισμένων μέτρων παρεμβάσεως, καί ιδίως εκείνων πού συνίστανται στήν αγορά, αποθεματοποίηση καί πώληση γεωργικών προϊόντων από τούς οργανισμούς παρεμβάσεως  

Επίσημη Εφημερίδα αριθ. L 322 της 18/11/1982 σ. 0005 - 0005 Ισπανική ειδική έκδοση: Κεφάλαιο 03 τόμος 26 σ. 0121  Πορτογαλική ειδική έκδοση : Κεφάλαιο 03 τόμος 26 σ. 0121 

***** ΚΑΝΟΝΙΣΜΟΣ (ΕΟΚ) αριθ. 3045/82 ΤΟΥ ΣΥΜΒΟΥΛΙΟΥ  της 15ης Νοεμβρίου 1982  περί τροποποιήσεως του κανονισμού (ΕΟΚ) αριθ. 3247/81 περί της χρηματοδοτήσεως από το ΕΓΤΠΕ, Τμήμα Εγγυήσεων, ορισμένων μέτρων παρεμβάσεως, και ιδίως εκείνων που συνίστανται στην αγορά, αποθεματοποίηση και πώληση γεωργικών προϊόντων από τους οργανισμούς παρεμβάσεως  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1883/78 του Συμβουλίου της 2ας Αυγούστου 1978 περί των γενικών κανόνων που αφορούν τη χρηματοδότηση των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα Εγγυήσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1262/82 (2), και ιδίως το άρθρο 4 παράγραφος 3,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 3247/81 (3) καθορίζει τους κανόνες και όρους που διέπουν τους ετήσιους λογαριασμούς με σκοπό τον καθορισμό των δαπανών που χρηματοδοτούνται από το ΕΓΤΠΕ, Τμήμα Εγγυήσεων, για τα εν λόγω μέτρα παρεμβάσεως·  ότι, εν όψει ενδεχομένων αγορών που προβλέπονται από τις ρυθμίσεις σχετικά με την κοινή οργάνωση της αγοράς προϊόντων που δεν αποτέλεσαν ακόμα αντικείμενο τέτοιου είδους επιχειρήσεων, πρέπει να συμπληρωθούν αυτοί οι κανόνες και όροι,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 4 παράγραφος 3 του κανονισμού (ΕΟΚ) αριθ. 3247/81, το κείμενο της πρώτης περιπτώσεως τροποποιείται ως εξής:  «- Η τιμή που εγγράφεται λογιστικά είναι εκείνη πού, κατ' εφαρμογήν του άρθρου 8 του κανονισμού (ΕΟΚ) αριθ. 1883/78, λαμβάνεται υπόψη για τον υπολογισμό της αξίας των ποσοτήτων που μεταφέρονται στην αρχή του οικονομικού έτους· σε περίπτωση που για ένα προϊόν η τιμή αυτή δεν καθορίζεται, τότε λαμβάνεται υπόψη η μέση τιμής αγοράς, υπολογιζομένης, ενδεχομένως, της βάσει του άρθρου 7 του κανονισμού (ΕΟΚ) αριθ. 1883/78 υποτιμήσεως, την οποία κατέγραψε ο σχετικός οργανισμός παρεμβάσεως από την έναρξη του οικονομικού έτους ως τη στιγμή που προκλήθηκε η καταστροφή ή η επιδείνωση, ή, ελλείψει αυτών, μέχρι την ημερομηνία κατά την οποία διαπιστώθηκαν.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων  Εφαρμόζεται από την 1η Ιουλίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Νοεμβρίου 1982.  Για το Συμβούλιο  Ο Πρόεδρος  N. A. KOFOED  (1) ΕΕ αριθ. L 216 της 5. 8. 1978, σ. 1.  (2) ΕΕ αριθ. L 148 της 27. 5. 1982, σ. 1.  (3) ΕΕ αριθ. L 327 της 14. 11. 1981, σ. 1.